Termi raakahunaja on käytössä Yhdysvalloissa ja sillä tarkoitetaan siellä pastöroimatonta hunajaa. Yhdysvalloissa hunajan pastörointi on hyvin tavallista toisin kuin Suomessa. Pastöroinnissa hunaja kuumennetaan vähintään 70-78 asteeseen. Pastöroimalla hunajasta saadaan juoksevaa ja kirkasta, sillä kuumentaminen sulattaa kiderakennetta. Tämän yleisen käytännön vastareaktiona on paljon amerikkalaisia kuluttajia, jotka ovat halunneet pastöroimatonta hunajaa, jota kutsutaan raakahunajaksi. Meillä hunajaa ei koskaan pastöroida! Pulloissa myytävät hunajat eivät myöskään ole juoksevia kuumentamisen vuoksi, vaan ne ovat kasvialkuperältään sellaisia, että pysyvät juoksevana pidempään. Pullossa myytävä Suomalainen suodatettu hunaja 350 g kiteytyykin ennen pitkään, joka on merkki hyvästä käsittelemättömästä hunajasta!